Zephany Nurse-saak: Sy sien weer grootmaakma | Maroela Media
Zephany Nurse-saak: Sy sien weer grootmaakma
Die Wes-Kaapse hooggeregshof sal na verwagting Maandag met vonnisverrigtinge begin in die saak van die 51-jarige vrou van Lavender Hill in die Wes-Kaap, wat daaraan skuldig bevind is dat sy Zephany Nurse 19 jaar gelede ontvoer het.
Die media sal intussen nie toegelaat word om oor die getuienis van die 19-jarige Zephany te berig wanneer sy later vandeesmaand vir die staat teen haar ontvoerder getuig nie.
Regter John Hlophe het vroeër beveel dat Zephany se getuienis in camera aangehoor word en dat vier verslae, waaronder die slagoffer-uitwerking-assessering van Zephany en haar biologiese ouers en die paroolbeampte se verslag, ook nie aan die publiek bekendgemaak word nie.
Zephany se ware identiteit het verlede jaar aan die lig gekom nadat haar jonger biologiese suster by dieselfde hoërskool as sy begin skoolgaan het. Nadat klasmaats gegis het oor die twee meisies so baie na mekaar lyk, het Zephany se suster haar pa van die meisie in haar skool vertel. Morne, Zephany se biologiese pa, het met sy eie ondersoek begin, die tiener ontmoet en die Valke in Februarie ingelig. Die beskuldigde is kort daarna in hegtenis geneem.
Sedert die beskuldigde se inhegtenisneming is Zephany nie toegelaat om kontak te hê met die vrou wat haar grootgemaak het nie. Sy sal later vandeesmaand vir die eerste keer in 17 maande van aangesig tot aangesig kom met die vrou wat sy nog altyd as haar ma beskou het.
'ANC dryf met opset wig tussen rassegroepe in'
Belaglik dat die publiek nou in die duister gehou word. Sy is mos nou al ouer as agtien en dit is nou nie of die hele gemeenskap nie weet wat aangaan nie!!
Het enigeen al gedink hoe verward hierdie kind moet wees. Hoe moet sy kies , die biologiese ma of al ma wat sy werklik ken , die een wat haar grootgemaak het. Net die Here kan haar help in haar besluit. Die beskuldigde het oortree , maar ek hoop dat daar vir haar ook versagting sal wees . Sy het ten minste hierdie kind met liefde grootgemaak asof dit haar eie is. Slegs mense wat kinderloos is sal verstaan waardeursy moes gaan. Ek stem saam dat hierdie mense nou alleen gelaat word om hulle besluite in stilte met mekaar uit… Lees meer »
Hoe lank gaan hierdie arme kind se hel nog uitgerek word? Kan hulle nie nou die saak afhandel en klaarkry nie. Besef diegene wat verantwoordelik is vir die kruipende regstelsel hoeveel pyn en ellende dit mense besorg as die sake so u-i-t-g-e-r-e-k word?
Ek stem saam met Griki en Johan. Al 1 wat ly is die kind. Die grootmaak Ma het 'n oortreding begaan en ek glo sy het elke dag met die skaduwee van ek het iets groot verkeerd gedoen geleef, so lank in die tronk, onthou sy wou nie krimineel wees nie, ek sal NOOIT goed praat wat sy gedoen het nie, maar ek ken ook die hartseer van mense wat nie kids het nie. Ek voel die ouers en grootmaak ouers moet om 'n tafel geroep word en 'n middeweg gevind word, die dogter is nou mooi groot en sal… Lees meer »
die feit dat sy ns hate kewendig gevind us gee soveel ander hoop. wat as die mamma van Namibia lily Poulton se dogters angela en Sharona ook na veertig jaar gevind kan word. ek gaan nou weer hulle fb blad lees en vir hulle bid. baie sterkte aan die grootmaakouers, die dogter en die eie ouers en sibbe.